

**REPUBLIKA E SHQIPËRISE**

**MINISTRIA INFRASTRUKTURËS DHE ENERGJISË**

**AGJENCIA KOMBËTARE BËRTHAMORE**

**RREGULLORE**

**PËR PARANDALIMIN E KONFLIKTIT TË INTERESAVE NË USHTRIMIN E FUNKSIONEVE PUBLIKE NË AGJENCINË KOMBËTARE BËRTHAMORE**

Tiranë, Dhjetor 2019

**KREU I**

**RREGULLA TË PËRGJITHSHME**

**Neni 1**

**Baza ligjore**

Rregullorja për parandalimin e konfliktit të interesave në ushtrimin e funksioneve publike në AKOB bazohet në ligjin nr.9367, datë 07.04.2005 “Për parandalimin e konfliktit të interesave në ushtrimin e funksioneve publike”, i ndryshuar dhe në ligjin nr.9049, datë 10.04.2003 “Për deklarimin dhe kontrollin e pasurive, të detyrimeve financiare të të zgjedhurve dhe të disa nëpunësve publikë”, i ndryshuar.

**Neni 2**

**Qëllimi**

Qëllimi i kësaj rregullore është sigurimi i një vendimarrje të paanshme dhe transparente, në interesin më të mirë të mundshëm të publikut nga zyrtari publik i Agjencisë Kombëtare Bërthamore, si edhe ushtrimi i funksioneve të detyrave të punonjësve së Agjencisë jo në kushtet e konfliktit të interesave.

**Neni 3**

**Objekti**

Objekti i kësaj rregulloreje është përcaktimi i rregullave, mjeteve, mënyrave, procedurave, përgjegjësive dhe kompetencave për zbatimin e detyrimeve ligjore për deklarimet e pasurive si dhe identifikimin, deklarimin, regjistrimin, trajtimin, zgjidhjen dhe dënimin e rasteve të

konfliktit të interesave.

**Neni 4**

**Përkufizime**

1. *“Zyrtar”* është çdo person që kryen detyra dhe ushtron funksione publike në AKOB.

2. *“Person i lidhur me një zyrtar”* është çdo person fizik ose juridik, i cili rezulton të ketë pasur ose të ketë lidhje interesi, pasurore ose vetjake jo pasurore me zyrtarin, sipas pikës 11 të nenit 3 të ligjit nr.9367, datë 7.4.2005 në lidhje me nenin 5 të po këtij ligji.

3. *“Konflikt i interesit”* është gjendja e konfliktit ndërmjet detyrës publike dhe interesave privatë të një zyrtari, në të cilën ai ka interesa privatë, të drejtpërdrejtë ose të tërthortë, që ndikojnë, mund të ndikojnë ose duket sikur ndikojnë në kryerjen në mënyrë të padrejtë të detyrave dhe përgjegjësive të tij publike.

4. Eprori i zyrtaëve në institucionin e AKOB është Kryetari, titullari i Agjencisë.

5. *"Parim i proporcionalitetit"* (sipas nenit 46 te ligjit nr.9367, datë 07.04.2005, i ndryshuar), është raporti ndërmjet rëndësisë së detyrave, përgjegjësive dhe kompetencave të një zyrtari të AKOB, me masat për parandalimin e konfliktit të interesave, raport në të cilin sa më të rëndësishme të jenë detyrat, përgjegjësitë dhe/ose kompetencat e tij, aq më të shumta janë kufizimet e interesave vetiake.

**Neni 5**

**Fusha e zbatimit**

1. Rregullorja përcakton norma të detyrueshme për t'u zbatuar nga Kryetari në rastet kur :

1. kryen detyra ose ushtron kompetenca të llojeve konkrete, të përcaktuara shprehimisht në ligjin nr.9367, datë 07.04.2005, i ndryshuar, dhe në ligjin nr.9049, datë 10.04.2003, i ndryshuar.
2. merr pjesë në një vendimmarrje për akte dhe kontrata administrative;

2. Nga ana tjetër kjo rregullore është e detyruar të zbatohet edhe nga personat e lidhur në masën dhe mënyrën e përcaktuar në ligjin nr.9367, datë 07.04.2005, i ndryshuar, dhe në nenin 37 të Kodit të Procedurave Administrative.

**Neni 6**

 **Vendimarrja dhe çastet paraprake të vendimmarrjes**

1. Për qëllimet e kësaj rregulloreje, në përputhje me Udhëzimin e ILDKPKI nr. 239, datë 2.2.2006, *“Për kuptimin e çasteve paraprake dhe thelbësore në një vendimmarrje”:*

 a. vendimmarrje për një akt do të vlerësohet, në çdo rast, çasti i fundit i procesit vendimmarrës, gjatë të cilit vendoset përmbajtja përfundimtare e aktit;

 b. vendimmarrje për një akt do të vlerësohen edhe ato caste paraprake të vendimmarrjes, sipas shkronjës “a” të kësaj pike, të cilat janë thelbësisht të rëndësishme dhe përcaktuese për përmbajtjen

përfundimtare të aktit, që përfshijnë, por nuk janë të kufizuara në sa më poshtë:

1. hartimi i projektaktit nga zyrtari ose zyrtarët dhe dorëzimi i organit apo zyrtarit kompetent për vendimmarrje;
2. dhënie e komenteve, mendimeve, sugjerimeve dhe çdo kontributi tjetër të dokumentuar, për këtë projekt- akt nga zyrtarë të tjerë, brenda apo jashtë institucionit;
3. dhënie e komenteve, mendimeve, sugjerimeve dhe çdo kontributi tjetër të dokumentuar, nga çdo zyrtar si pasojë e kërkesave, pretendimeve apo informacioneve të subjekteve të interesuara për këtë projektakt;
4. dhënie e komenteve, mendimeve, sugjerimeve dhe çdo kontributi tjetër të dokumentuar, të çdo zyrtari me kompetencë për të vendosur përfundimisht për aktin;
5. përfshirje e çdo dokumenti paraprak, ndërmjetës dhe/ose shoqërues të një vendimmarrjeje për një akt ose kontratë që lidhet kryesisht me organizimin, të ardhurat, shpenzimet, strategjitë, burimet njerëzore, funksionet, detyrat e përgjegjësitë administrative, pa praninë e të cilave nuk do të vendosej dhe mbështetej përmbajtja përfundimtare e projektaktit ose projektkontratës në tërësinë e tyre;
6. çdo rast tjetër në përputhje me specifikat konkrete e përkatëse të misionit e të veprimtarisë së AKOB-it .

**Neni 7**

**Kompetenca thelbësore dhe përcaktuese për një akt**

1. Zyrtari i AKOB -it ka kompetencë thelbësore dhe përcaktuese për një akt, nëse pjesëmarrja, ndikimi dhe qëndrimi i tij në vendimmarrjen për këtë akt, sipas nenit 6 të rregullores, përcaktojnë përmbajtjen e aktit.

2. Si kompetencë thelbësore e përcaktuese e një zyrtari për një akt, përfshihet, në secilin nga çastet paraprake të mësipërme të vendimmarrjes, mundësia për të ndikuar mbi vendimmarrjen që buron nga:

1. roli zyrtar urdhërues, propozues, këshillues, zbatues ose kontrollues i ushtruar, që rrjedh nga pjesëmarrja, ndikimi dhe qëndrimi në përgatitjen, negocimin, propozimin, këshillimin, miratimin, administrimin, kontrollin ose ekzekutimin e një akti apo kontrate;
2. zotërimi i informacionit, që lidhet kryesisht me të dhëna sensitive për subjektet dhe ose ish-subjektet e AKOB-it, të dhëna për tatimet e doganat, kuadrin rregullator, informacione sensitive personale, informacione për organet e hetimit e të ndjekjes, informacione për politikat ekonomike qeveritare dhe administrimin financiar;
3. çdo shkak tjetër në përputhje me specifikat konkrete e përkatëse të funksionit e të veprimtarisë së zyrtarit të AKOB-it.

3. Pavarësisht nga përcaktimet e pikave të mësipërme të kësaj rregulloreje, përbën çast paraprak të vendimmarrjes apo kompetencë thelbësore e përcaktuese për një akt ose kontratë, çdo rast i vlerësuar si i tillë nga autoriteti përgjegjës i AKOB-it, i emëruar si i tillë nga Kryetari.

4. Në secilin prej çasteve të mësipërme, zyrtari, pjesëmarrës në vendimmarrje, me kompetencë thelbësore dhe përcaktuese, është i detyruar të deklarojë, në zbatim të pikës 1 të nenit 7 të ligjit nr.9367, datë 07.04.2005, i ndryshuar, nëse ka një interes privat që mund të shkaktojë rënien në konflikt interesi të çfarëdo lloji.

5. Në të njëjtat raste, eprori ose institucioni epror mund t’i kërkojë zyrtarit të deklarojë rast pas rasti interesat private në zbatim të nenit 7 , pikës 2 të ligjit 9367 datë 07.04.2005, i ndryshuar.

**Neni 8**

**Interesat privatë**

1. Interesat private të një zyrtari janë ato interesa që parashikon neni 5 i ligjit 9367 datë 07.04.2005, i ndryshuar, e konkretisht:

1. të drejta dhe detyrime pasurore të çdo lloj natyre;
2. çdo marrëdhënie tjetër juridiko-civile;
3. dhurata, premtime, favore, trajtime preferenciale;
4. negocime të mundshme për punësim në të ardhmen nga ana e zyrtarit gjatë ushtrimit të funksionit apo negocime për çdo lloj forme tjetër marrëdhëniesh me interes privat për zyrtarin, pas lënies së detyrës, të kryer nga ai gjatë ushtrimit të detyrës;
5. angazhime në veprimtari private me qëllim fitimi ose çdo lloj veprimtarie, që krijon të ardhura, si dhe angazhime në organizata fitimprurëse dhe jofitimprurëse , sindikata ose organizata profesionale, politike, shtetërore dhe çdo organizatë tjetër;
6. marrëdhënie:

 i. familjare apo të bashkëjetesës;

 ii. të komunitetit;

 iii. etnike;

 iv. fetare;

 v. të njohura të miqësisë apo të armiqësisë;

 g) angazhime të mëparshme, nga të cilat kanë buruar ose burojnë interesa të përmendur në shkronjat e mësipërme të këtij neni.

2. Kufizimet e interesave privatë, të përcaktuara shprehimisht në ligjin nr. 9367 datë 07.04.2005, i ndryshuar, zbatohen së bashku me kufizimet e të njëjtit interes privat, të përcaktuara shprehimisht në një ligj tjetër, sipas parimit, që zbatohet ai kufizim që është më i rreptë.

3. Nëse në ligjin nr. 9367 datë 07.04.2005, i ndryshuar, në lidhje me një interes të caktuar privat të një zyrtari, nuk është përcaktuar ndonjë kufi sasior i kufizimit të këtij interesi, ndërsa në një ligj tjetër i njëjti interes, me qëllim parandalimin e konfliktit të interesave, kufizohet shprehimisht sipas një kufiri sasior, atëherë ky kufizim zbatohet edhe për kriteret e përcaktura në ligjin 9367 datë 07.4.2005, i ndryshuar, dhe anasjelltas.

4. Vlerësohet shkak për lindjen e konfliktit të interesit, çdo lloj interesi privat i zyrtarit nga ata të përcaktuar në nenin 5 të ligjit 9367 datë 07.04.2005, i ndryshuar, çdo lidhje apo gërshetim ndërmjet dy a më shumë prej tyre, nëse për shkak të këtij interesi ose për shkak të daljes jashtë kufizimeve të detyrueshme të këtij interesi, shfaqet një gjendje me konflik interesi, sipas përkufizimeve të pikave 1 e 4 të nenit 3 të ligjit te lartpërmendur.

**KREU II**

**PROCEDURAT DHE MJETET PËR IDENTIFIKIMIN, REGJISTRIMIN**

**DHE TRAJTIMIN E KONFLIKTEVE TË INTERESAVE**

**Seksioni 1**

Identifikimi dhe regjistrimi i interesave në kushtet e konflikteve rast për

rast të interesave

**Neni 9**

**Deklarimi rast për rast i interesave privatë të zyrtarit**

1. Çdo zyrtar i AKOB-it , sipas përcaktimit të këtij termi në nenin 5 të kësaj rregulloreje, në organizimin e punës, në ngritjen dhe mirëfunksionimin e infrastrukturës së nevojshme me ekspertë brenda dhe jashtë Agjencisë, për përgatitjen dhe diskutimin e Draft-Programit Bëthamor të vendit, gjatë realizimit të projekteve të përbashkëta në kuadër të përgatitjes së Programit Bërthamor dhe të realizimit të detyrimeve që rrjedhin nga Marrëveshja e Protokollit Shtesë midis Republikës së Shqipërisë dhe Agjencisë Ndërkombëtare të Energjisë Bërthamore “Për Sigurinë Bërthamore”. detyrohet të bëjë vetëdeklarim paraprak, rast për rast, të ekzistencës së interesave të tij privatë, që mund të bëhen shkak për lindjen e një konflikti interesi.

2. Deklarimi rast për rast i interesave private bëhet çdo herë nga zyrtarët, kur kjo kërkohet nga Kryetari ose nga Ministria e Infrastrukturës dhe Energjisë. Deklarimi, si rregull, duhet kërkuar dhe bërë paraprakisht. Kur kjo nuk është e mundur ose kur nuk ka ndodhur, deklarimi kërkohet dhe bëhet sa më shpejt të jetë e mundur.

3. Vetëdeklarimi ose deklarimi me kërkesë bëhet me shkrim, kur zyrtari përfshihet në një vendimmarrje për një akt.

**Neni 10**

**Identifikimi i interesave privatë të zyrtarit nga persona të tretë**

1. Ofrimi i informacionit për interesat privatë të zyrtarit të AKOB është:

1. detyrë e çdo zyrtari të institucionit që ka dijeni;
2. e drejtë e palëve të interesuara dhe e çdo personi, që ka dijeni dhe që ka një interes në përgjithësi, në përputhje me qëllimin e ligjit nr. 9367, datë 7.4.2005.

2. Burime të tjera informacioni për interesat privatë të një zyrtari të Agjencisë, mund të jenë edhe ato burime të parashikuara në nenin 9 të ligjit nr. 9367, datë 7.4.2005, i ndryshuar

**Neni 11**

**Lëshimi i autorizimit nga zyrtari**

1. Agjencia Kombëtare Bërthamore vë në dispozicion të zyrtarëve të tij modelin e autorizimit, që këta të fundit duhet të lëshojnë, brenda 30 ditëve nga data e fillimit të marrëdhënieve të punës.

2. Autorizimi dorëzohet në autoritetin përgjegjës të Agjencisë Kombëtare Bërthamore.

**Neni 12**

**Autoritetet Përgjegjëse për parandalimin, kontrollin dhe zgjidhjen e gjendjeve të konfliktit të interesave**

1. Autoriteti qëndror përgjegjës për zbatimin e këtij ligji është Inspektorati i Lartë i Deklarimit dhe Kontrollit të Pasurive dhe Konfliktit të Interesave.

2. Autoriteti ose strukturat përgjegjëse për zbatimin e këtij ligji sipas hierarkisë në AKOB janë:

1. Kryetari
2. Përgjegjësi i sektorit të analizës

3. Autoriteti përgjegjës në AKOB, i cili zbaton detyrat e përcaktuara në ligjin nr.9367 dhe në nenin 13 të kësaj rregulloreje është Sektori i Shërbimeve, me urdhrin e Kryetarit nr. 21 datë 22/09/2014, i ndryshuar.

**Neni 13**

**Detyrat e autoritetit përgjegjës të AKOB**

Autoriteti përgjegjës i AKOB kryen detyrat e mëposhtme, sipas Udhëzimit Nr. 622, datë. 30.11.2012 të ILDKPI-së :

1. Mbledh nga burime të ligjshme të dhëna për interesat privatë të zyrtaëve,
2. shpërndan dhe mbledh autorizimet e lëshuar nga zyrtarët e AKOB, në zbatim të nenit 10 të ligjit nr 9367, datë 07/04/2005, i ndryshuar dhe nenit 11 të kësaj rregulloreje
3. Mbledh të dhëna personale për zyrtarin, në emër të Agjencisë, kudo që ato janë regjistruar në regjistrat publikë.
4. Propozon nxjerrjen e akteve të nevojshme nënligjore, si edhe ndryshimet në rregulloret e brendshme për parandalimin e konfliktit të interesave të institucionit.
5. Verifikon dhe kontrollon burimin dhe vërtetësinë e këtyre të dhënave dhe vlerëson rastet konkrete të konflikteve të interesit.
6. Plotëson dhe administron regjistrin e konflikteve rast pas rasti dhe mbështet eprorin e zyrtarit në vlerësimin e kryerjes së padrejtë të detyrave për shkak të konfliktit të interesit, në marrjen e masave disiplinore apo në propozimin për vendosjen e gjobave në rast kundërvajtjesh administrative të zyrtarit, në kuptim te ligjit nr.9367, datë 07.04.2005, i ndryshuar;
7. përgatit guida, informon, këshillon e trajnon zyrtarët në lidhje me këtë ligj, me të drejtat e detyrimet e tyre dhe me parandalimin sa më të mirë të konfliktit të interesave
8. merr masa për të siguruar aksesin e informimin e publikut në të dhënat personale të zyrtarëve dhe në dokumentet e tjera zyrtare që lidhen me konfliktin e interesit
9. në bashkëpunim me sektorin e shërbimeve:
10. marrin masa për të lehtësuar ankimin administrativ të palëve të interesuara në lidhje me aktet e marra në konflikt interesi
11. orientojnë, vlerësojnë, kontrollojnë apo kryejnë hetim administrativ në lidhje me konfliktin e interesit të zyrtarëve të AKOB-it, në përputhje me rregulloren dhe urdhrat e miratuara nga Kryetari;
12. Siguron transparencën me publikun lidhur me vendimmarrjet e kryera nga Agjencia dhe zbatimin me korrektësi të ligjit nr.8503, datë 30.06.1999 “ *Për të drejtën e informimit për dokumentet zyrtare”*

 h) Autorieteti Përgjegjës në zbatim të përcaktimeve të bera në nenin 3 të ligjit nr .9049, datë 10.4.2003, *"Për deklarimin dhe kontrollin e pasurive, të detyrimeve financiare të të zgjedhurve dhe të disa nëpunësve publike*" , i ndryshuar, duhet të përgatisë listën e zyrtarëve të cilët në varësi të funksionit që kryejnë mbartin detyrimin për deklarim të interesave private, dhe të dërgojë kopje të saj në ILDKPKI.

 i) Informon zyrtarin lidhur me afatet ligjore brenda të cilave plotësohet dhe dorëzohet deklarata e interesave private, si edhe me sanksionet në rastet e refuzimit ose mosplotësimit brenda afatit ligjor.

**Neni 14**

**Regjistri i konflikteve rast për rast të interesave**

1. Për regjistrimet e konflikteve rast për rast të interesave të zyrtarëve të AKOB-it , krijohet regjistri me të njëjtin emër.

2. Regjistri i konflikteve rast për rast të interesave administrohet nga autoriteti përgjegjës i AKOB ( Sektori i Shërbimeve)dhe respekton formën tip të miratuar nga ILDKPKI.

**Neni 15**

**Regjistrimet rast për rast të konflikteve të interesit**

Autoriteti përgjegjës i Agjencisë , për çdo rast të shfaqjes së një konflikti rast për rast të interesit, regjistron identitetin e zyrtarit të saj, interesat privatë të tij, shkak për konflikt interesi, thelbin e konfliktit, palët e interesuara, burimin e të dhënave, mënyrën e marrjes dhe të verifikimit të tyre, si dhe vendimin që është marrë, mbështetur në këto të dhëna, përfshirë edhe vendimet e marra nga eprorët, institucionet eprore ose nga gjykatat.

**Seksioni 2**

**Identifikimi, regjistrimi, kufizimi i interesave privatë dhe trajtimi i**

**rasteve me konflikt interesi**

**Neni 16**

**Zyrtarët që mbartin detyrimin për deklarim periodik të interesave**

**privatë**

1. Deklarimi i interesave private periodike të zyrtarëve të Agjencisë, bëhet sipas kërkesave të kreut I të ligjit nr. 9049, datë 10.4.2003, i ndryshuar.

2. Zyrtarët e AKOB, të cilët janë të detyruar të bëjnë deklarime periodike të interesave private sipas nenit 3 të ligjit nr. 9049, datë 10.4.2003,i ndryshuar është Kryetari i Agjencisë:

3. Në zbatim të nenit 21 dhe 22 të ligjit nr.9049, datë 10.04.2003, i ndryshuar, mbartin detyrim për deklarim të interesave private periodike bashkëshorti/ja, bashkëjetuesi/ja dhe fëmijët madhorë të zyrtarëve të AKOB-it , të përcaktuar në pikën 2 të këtij neni, edhe kur këta të fundit nuk janë në të njëjtën gjendje famijare me zyrtarin.

4. Në rast largimi nga funksioni dhe në rast se nuk është më subjekt i deklarimit të interesave private periodike në AKOB, brenda 15 ditëvë nga momenti i largimit, Kryetarit i lind detyrimi për të plotësuar dokumentin zyrtar ***“Deklaratë pas largimit nga funksioni”*** . Sektori i Shërbimeve është përgjegjëse për plotësimin e kësaj pike me kusht që zyrtari në fjalë të ketë mundësinë për të tërhequr dokumentat e mëposhtme,si :

librezën e punës, librezën e kontributeve shoqërore, apo çdo dokument tjetër, si dhe pagimin e pagës së fundit dhe/ose shpërblimeve që mund t’i takojnë zyrtarit pas largimit.

**Neni 17**

**Llojet e interesave privatë, që deklarohen periodikisht**

Interesat privatë, që deklarohen periodikisht, janë ato të përcaktuara në nenin 4 të ligjit nr. 9049, datë 10. 04.2003 , konkretisht:

a) pasuritë e paluajtshme dhe te drejtat reale mbi to;

b) pasuritë e luajtshme, te regjistrueshme ne regjistrat publike;

c) sendet me vlere te veçante mbi 5 000 dollarë amerikane;

ç) vlerën e aksioneve, te letrave me vlere dhe pjesët e kapitalit ne zotërim;

d) vlerën e likuiditeteve, gjendje ne çash, ne llogari rrjedhëse, ne depozite, ne bono thesari dhe ne huadhënie, ne leke ose ne valute te huaj;

dh) detyrimet financiare ndaj personave juridike dhe fizike, te shprehura ne leke ose ne valute te huaj;

e) te ardhurat personale për vitin, nga paga ose pjesëmarrja ne borde, komisione ose çdo veprimtari tjetër qe sjell te ardhura personale;

 ë) licencat dhe patentat qe sjellin te ardhura.

**Neni 19**

**Kufizimi i interesave privatë për parandalimin e konfliktit rast për**

**rast të interesit për çështje të veçanta**

Kryetari i Agjencisë Kombëtare Bërthamore :

a) nuk mund të ushtrojë asnjë funksion tjetër publik;

b) nuk mund të ushtrojë asnjë veprimtari tjetër fitimprurëse, me përjashtim të mësimdhënies;

c) nuk mund të jetë anëtar i partive politike dhe nuk mund të marrë pjesë në veprimtaritë e tyre;

d) nuk mund të zotërojë në mënyrë aktive, aksione ose pjesë në kapital të një shoqërie tregtare, të çdo forme.

2. Ndalimet dhe kufizimet për zyrtarët, të përcaktuara në pikën 1 të këtij neni zbatohen edhe për personat e lidhur me ta, bashkëshorti/ja, fëmijët në moshë madhore dhe prindërit e zyrtarit

dhe bashkëshortit/es, sipas përcaktimeve të pikës 1 të nenit 24 të ligjit nr. 9367, datë 7.4.2005,i ndryshuar.

**Neni 20**

**Ndalimi i marrjes së dhuratave, favoreve, premtimeve ose**

**trajtimeve preferenciale**

1. Është e ndaluar që një zyrtar në AKOB të kërkojë, të pranojë ose të marrë, në mënyrë të drejtpërdrejtë a të tërthortë, për veten, për familjen, të afërmit, dhurata, favore, premtime

ose trajtime preferenciale, të cilat i jepen për shkak të pozicionit të tij AKOB, nga një individ, person fizik ose juridik privat, kur kjo mund të shkaktojë lindjen e një konflikti interesi të çdo lloji, ose që ndikon ose duket sikur ndikon në paanshmërinë e kryerjes së detyrës a është ose duket sikur është shpërblim për mënyrën e kryerjes së detyrës zyrtare.

* 1. “Dhurata”, sipas kësaj rregulloreje ka të njëjtin kuptim të përcaktuar në ligjin nr.9367, datë 07.04.2005, i ndryshuar, dhe në VKM-në nr.714, datë 22.10.2004;
	2. Nuk konsiderohen si dhurata, në kuptim të këtij neni, dhuratat, të cilat i ofrohen zyrtarit si pasojë e lidhjeve farefisnore apo njohjeve personale që ai ka me dhuruesit, si edhe në rastin kur është e qartë se dhurata nuk ka asnjë lidhje me pozicionin dhe cilësinë si nëpunës i administratës publike, të personit, që merr dhuratën.

2. Zyrtari nuk duhet që, në mënyrë të drejtpërdrejtë ose të tërthortë, të japë dhurata ose të ndërmjetësojë për të dhënë dhurata për një zyrtar të një niveli më të lartë apo të afërm të tij dhe as të kërkojë ose të pranojë dhurata nga zyrtarë të një niveli më të ulët ose të afërm të tij, për shkak të cilësive dhe raporteve zyrtare.

3. Rregullat e mësipërme nuk zbatohen në rastin e ftesave të zakonshme apo kur janë të ftuar punonjës ose kolegë të tjerë, të mikpritjes tradicionale, dhuratave me vlerë simbolike apo tradicionale dhe të mirësjelljes, brenda kufijve normalë të traditës, zakoneve dhe praktikës së përditshme, të cilat nuk krijojnë dyshime për paanësinë e nëpunësit.

4. Pranimi dhe vlerësimi i dhuratave bëhet sipas rregullave të përcaktuara në nenin 23 të ligjit nr.9367, datë 07.04.2005, i ndryshuar, dhe në VKM-në nr.714, datë 22.10.2004;

5. Në asnjë rast zyrtari i AKOB-it nuk duhet të pranojë dhurata në vlerë monetare.

6. Përjashtohen vetëm rastet e përcaktuara me akte të organeve kompetente, të cilat lejojnë pranimin e dhuratave apo trajtimeve preferenciale për arsye protokollare

**Neni 21**

**Prania dhe kufizimi i interesave privatë të personave të lidhur me zyrtarin**

1. Person i lidhur me zyrtarin e AKOB-it, për kufizimet e interesave privatë të zyrtarëve, të përcaktuar në nenet 19 e 20 të kësaj rregulloreje janë përkatësisht:

a) bashkëshorti/ja, bashkëjetuesi/ja fëmijët në moshë madhore, prindërit e zyrtarit e të bashkëshortit/es, bashkëjetuesit/ja;

b) çdo person fizik ose juridik, i cili, në lidhje me dhuratën, favorin, premtimin ose trajtimin preferencial, luan rolin e ndërmjetësit a të shkëmbyesit të interesave të lindur nga ky veprim.

2. Ndalimet dhe kufizimet për zyrtarin e AKOB-it, të përcaktuara në këtë rregullore, zbatohen edhe për personat e lidhur me të, në përputhje me pikën 1 të këtij neni.

3. Kufizimet në lidhje me zotërimit të aksioneve, për zyrtarin e AKOB dhe personin e lidhur me të, zbatohen drejtëpërdrejt parashikimet e nenit 24, pikat 4 e 5 dhe nenit 35, pikat 2 e 3, të ligjit nr.9367, datë 07.04.2005, i ndryshuar.

**Neni 22**

**Mënyrat e trajtimit dhe të zgjidhjes së konfliktit të interesave**

 Mënyrat e trajtimit dhe të zgjidhjes së konfliktit të interesave për zyrtarët e AKOB bëhen sipas kreut IV të ligjit nr. 9367, datë 7.4.2005, i ndryshuar.

**Neni 23**

**Mbrojtja për dhënien e informacioneve**

1. Çdo shtetas, i cili ofron informacion të bazuar për rastet e konfliktit të interesave të padek1aruara nga zyrtarët e AKOB- it, përfiton, mbrojtje të veçantë administrative, si më poshtë:

* 1. zyrtari i AKOB, për të cilin jepet informacion, nuk mund të ushtrojë asnjë kompetencë administrative me efekte ndëshkuese mbi shtetasin informues (qofte ky dhe subjekt i Agjencisë), dhe as të bëhet pengesë për fitimin e të drejtave të ligjshme nga ky i fundit për shkak të dhënies së informacionit;
	2. kur marrja e masës ndaj shtetasit që informon përcaktohet nga një shkak tjetër ligjor, ajo merret vetëm nga një zyrtar tjetër i Agjencisë, që qëndron në marrëdhënie varësie vertikale mbi zyrtarin, për të cilin është dhënë informacioni.

2. Nga parashikimi i pikës 1 (b) të këtij neni bën përjashtim rasti kur marrja e masës administrative bëhet në kushtet kur konflikti i vetëm i interesit i pashmangshëm i zyrtarit të AKOB është ai në dukje kur plotësohen kushtet e mëposhtme:

a) kur zyrtari AKOB, është i pazëvendësueshëm në ushtrimin e funksioneve;

b) kur vetëpërjashtimi i zyrtarit është i pamundur, sepse është e pamundur delegimi i kompetencave të tij tek një zyrtar tjetër, për shkak të ligjit apo për shkak të situatës;

c) kur vendimet e zyrtarit të AKOB, sipas rregullimeve me ligj, nuk i nënshtrohen miratimit, revokimit ose shfuqizimit nga një institucion epror;

d) kur nuk është i mundur transferimi a tjetërsimi i interesit privat, për shkak të natyrës së tij (si lidhje familjare, komunitare etj.);

e) kur nuk ka kuptim, që për një rast konflikti të tillë, zyrtari i AKOB të japë detyrimisht dorëheqjen nga funksioni. Në një rast të tillë, vendimet e këtij zyrtari i nënshtrohen një kontrolli dhe vlerësimi të veçantë nga Ministria e Infrastrukturës dhe Energjisë ose Kryeministri, të ngarkuar me ligj për të kryer kontrollin e këtyre vendimeve. Vendimi dhe rezultatet e kontrollit bëhen kurdoherë publike

**Neni 24**

**Ndalimi i shpërdorimit të së drejtës**

1. Asnjëra nga dispozitat e kësaj rregulloreje nuk mund të interpretohet sikur i jep zyrtarëve të AKOB-it, të drejta që të ndërmarrin ndonjë veprimtari ose të kryejnë ndonjë akt që synon cënimin e parashikimeve dhe rregullave të përcaktuara në ligjin nr.9367, datë 07.04.2005, i ndryshuar, dhe në këtë rregullore.

2. Në mungesë të parashikimeve të veçanta në këtë rregullore, zbatohen drejtëpërdrejt dispozitat e përcaktuara në ligjin nr.9367, datë 07.04.2005, i ndryshuar.

**Neni 25**

**Njoftimi i rregullores punonjësve dhe trajnimet për rregulloren**

1. Rregullorja i bëhet e njohur çdo punonjësi të institucionit nëpërmjet dërgimit në postën elektronike zyrtare, nëse ka, ose dhënies së një kopje të saj, secilit punonjës të punësuar në kohën e miratimit të saj apo në momentin që punësohet në institucion.

2. Sektori i shërbimeve është përgjegjës për njohjen e kësaj rregulloreje nga të gjithë nëpunësit e Agjencisë.

**Neni 23**

**Sanksionet**

Shkeljet e detyrimeve të përcaktuara në ligjin nr. 9367, datë 7.4.2005, i ndryshuar dhe

ligjin nr. 9049, datë 10.4.2003 përbëjnë sipas rastit shkelje disiplinore, kundërvajtje administrative apo vepër penale, dhe ndëshkohen sipas parashikimeve ligjore në fuqi

**Neni 21**

**Hyrja në fuqi**

1. Kjo rregullore hyn në fuqi më datë 11/12/2019, menjëherë, pas firmosjes nga Kryetari

 **MIRATUAR**

 **FATOSH KLOSI**